(आगे इधर से )मेरे प्रिय कवि अशोक बाज़पेयी की कविता कई दिनों के बाद सबद पर मिली विलापमैं विलाप करता हूँ:बना नहीं पाया ऐसा घरजिसमें रहते दिदिया-काका, अम्मा-दादा, बाबाऋभु के साथ,जिसमें कई सदियाँ न सही, कम से कम एक सदी होतीआँगन की तरह चौड़ी-खुली;जिस पर लगे कठचन्दन या बकौली के नीचेसब जमा होते भोजन के लिए;जिसमें मलाई की बरफ़ और लँगड़े आमों के साथकटहल का अचार, दलभजिया, भरे करेले होतेमटर-पनीर, छोले, नान के साथ;जिसमें परछी में कभी मिरज़ापुर के पण्डितजीरामचरितमानस पर प्रवचन करतेऔर कोई लैम्प के नीचे बैठा करता रहता ज़्बीग्न्येव हर्बेर्त की कविताओं का हिन्दी अनुवाद;जिसके भारी लकड़ी के दरवाजे़ सुबह पाँच बजे सेरात ग्यारह बजे तक लगातार खुले रहतेऔर जिसका होता न कोई चौकीदार;जहाँ एक किनारे बैठकरमैं आनन्दमोहन दादा से सुनता रह सकता निराला और रामचन्द्र शुक्ल के संस्मरण ।